रोज बस 40 मिनट की नींद, नसों में इंजेक्शन लेकर कर रहीं काम
यूक्रेन का खेरसॉन शहर की महिला मेयर हलिना लुहोवा रूस के लिए चुनौती बन गई हैं। हलिना पर रूस अब तक 6 बार हमला करवा चुका है, जिसमें वो बाल-बाल बची हैं। लेकिन इन सबके बाद भी वो पूरी निडरता से शहर को चलाने की कोशिश कर रही हैं।
यूक्रेन का खेरसॉन शहर पिछले साल रूसी हमले के बाद से ऐसा शहर बन गया है, जहां हर घंटे बमबारी या गोलीबारी होती है। इस शहर में रूसी सेना ने सबसे ज्यादा आतंक मचाया। आम नागरिकों की जान लेने के अलावा वहां की मेयर को भी किडनैप कर लिया गया। अब वहां एक महिला मेयर है, जो रूसी सैनिकों के लिए चुनौती बनी हुई हैं।
इस महिला मेयर का नाम है हलिना लुहोवा। हलिना पर रूस अब तक 6 बार हमला करवा चुका है, जिसमें वो बाल-बाल बची हैं। इन सबके बाद भी वो पूरी निडरता से शहर को चलाने की कोशिश कर रही हैं। हलिना अपने काम के बारे में बताती हैं- दफनाना, साफ करना, सब कुछ ठीक करना और लोगों को खिलाना।
आगे बढ़ने से पहले रूस-यूक्रेन युद्ध से जुड़े इस पोल पर अपनी राय जाहिर करते चलें…
अंग्रेजी स्कूल की टीचर से मेयर बनीं हलिना लुहोवा
हलिना लुहोवा साल 2021 में खेरसॉन की मेयर बनीं। 46 साल की हलिना का जन्म 10 अप्रैल 1976 को खेरसॉन ओब्लास्ट में हुआ था। खेरसॉन स्टेट यूनिवर्सिटी से उन्होंने विदेशी भाषा की पढ़ाई की है। हलिना 21 साल की थीं, जब यूक्रेन नया-नया इंडिपेंडेंट देश बना था। उस वक्त वो मैरिड और एक बच्चे की मां होने के साथ ही पड़ोस के एक स्कूल में अंग्रेजी पढ़ाती थीं। राजनीति में आने से पहले वो स्कूल डायरेक्टर के पद तक पहुंच चुकी थीं। साल 2015 में हलिना पॉलिटिक्स में आईं। 2020 के लोकल इलेक्शन में वो नगर परिषद के लिए चुनी गईं। उसी साल वो सिटी काउंसिल की सेक्रेटरी बनीं।
मेयर की किडनैपिंग के बाद बनीं खेरसॉन की मेयर
पिछले साल मार्च में रूसी फोर्स ने हलिना का घर जला दिया, जिसके बाद उन्हें तुरंत शहर छोड़ना पड़ा। रूसी आर्मी ने खेरसॉन को रूस में मिलाने की कोशिश की। वहां के बच्चों को जबरदस्ती रशियन सिखाने लगे, मार्केट में रशियन रूल लागू कर दिया गया। जून में रूसी आर्मी ने शहर के मेयर इहोर कोलिकाईव को किडनैप कर लिया। इसके बाद प्रेसिडेंट ज़ेलेंस्की ने हलिना को खेरसॉन सिटी सैन्य प्रशासन के प्रमुख के रूप में नियुक्त किया। नवंबर में जब यूक्रेन ने फिर से शहर पर कब्जा किया फिर वो वापस अपने शहर लौटीं। तब खेरसॉन पूरी तरह से बर्बाद हो चुका था। रूसी सेना में पानी की पाइपलाइन से लेकर शहर की एक-एक चीज लूट ली थी। फरवरी 2023 में हलिना अब यूक्रेन की इकलौती महिला मेयर हैं। अपने पद और काम की वजह से हलिना लगातार रूसी सेना की टारगेट बनी हुई हैं।
6 बार मारने की कोशिश, फिर पूरी निडरता से टिकीं
हलिना अब तक छह बार रूसी सेना की टारगेट बन चुकी हैं। रूसी सेना उन्हें मारने की कई विफल कोशिश कर चुके हैं। रूसी सेना हलिना की मूवमेंट को ट्रैक करते हैं। कुछ दिन पहले ही, जब वो खेरसॉन में घूम रही थी, उस वक्त ठीक उनकी गाड़ी के 200 गज दूर बम आकर गिरा। उस हमले में वो बाल-बाल बचीं। हर रोज वो अपने ऑफिशियल के साथ अंडरग्रांउड्स बैंकर में मीटिंग करती हैं। वो शहर में घूमकर लोगों का हालचाल भी लेती हैं। लोगों तक पहुंचने वाली सुविधाओं में कोई करप्शन या गड़बड़ी न हो इसका पूरा ख्याल रखती हैं। हालांकि, हलिना को हारने के लिए रूसी पैसे देकर उनके और उनके प्रशासन के बारे में अफवाह फैलने की कोशिश करते हैं।
रात में बस 40 मिनट सो पाती हैं हलिना
चुनौतियों के बावजूद, हलिना शहर को बुनियादी तरीकों से चालू रखने की कोशिश कर रही हैं। वो लोगों के लिए पानी, खाना, मेडिशन, इंटरनेट, पेंशऩ, बस, जनेरेटर जैसी बेसिक चीजें मुहैया करा रही हैं। उन्होंने हाल ही में कीव जाकर स्लोबोझन से अपने शहर के लिए 20 बसें मांगी। वो रात में सिर्फ 40 मिनट की नींद ले पाती हैं। हलिना कहती हैं वो इतनी थक जाती हैं कि उन्हें नसों में सीधे इंजेक्शन लेना पड़ता है। ताकि वो अच्छा फील करे सकें। हलिना और उनका प्रशासन जल्द से जल्द बम शेल्टर बनाने की कोशिश में लगे हैं।
जंग से भागे सैनिकों को मिली रही मौत की सजा
यूक्रेन जंग में लड़ने से इनकार करने वाले सैनिक की रूस बेहद क्रूर तरीके से हत्या कर रहा है। हाल ही में यूक्रेन से लौटे वैगनर ग्रुप के एक सैनिक का सिर हथोड़े से फोड़कर उसे मार डाला गया। वह यूक्रेन की तरफ से छोड़े गए 63 रूसी सैनिकों में शामिल था। इसका नाम डिमिट्री याकूशैंको था और वह रूस की तरफ से जंग में शामिल प्राइवेट वैगनर आर्मी का मेंबर था।
याकूशैंको पर आरोप थे कि वह जानबूझ कर जंग छोड़ कर यूक्रेन की तरफ भाग गया था। उसने कहा था- जंग के मैदान में लड़ते हुए मुझे महसूस हुआ कि ये लड़ाई मेरी नहीं है। रूस और यूक्रेन ने 4 फरवरी को जंग के दौरान पकड़े गए सैनिकों की अदला-बदली की थी। द इनसाइडर के मुताबिक, इस पूरी घटना का वीडियो वैगनर से जुड़े ग्रे जोन नाम के एक टेलीग्राम चैनल ने पोस्ट किया है।